Հավելված

**ՀՀ կառավարության թվականի**

**-ի N -Լ որոշման**

**ԾՐԱԳԻՐ**

**ԲՈՒՍԱԲՈՒԾՈՒԹՅԱՆ ԱՋԱԿՑՈՒԹՅԱՆ**

**1․ ԾՐԱԳՐԻ ՆԿԱՐԱԳԻՐԸ**

1. Հայաստանի Հանրապետության պարենային անվտանգության մակարդակի բարձրացման և գյուղատնտեսական կարևորագույն արտադրատեսակների ներկրումից կախվածության նվազեցման, ինչպես նաև Հայաստանի Հանրապետության գյուղատնտեսության ոլորտի տնտեսական զարգացումն ապահովող հիմնական ուղղությունների 2020-2030 թվականների ռազմավարությունում բուսաբուծության ոլորտի նախանշված թիրախային ցուցանիշներն ապահովելու նպատակով անհրաժեշտ է մեծացնել բուսաբուծական արտադրանքի ծավալները` խթանելով ցանքատարածությունների ավելացումը:
2. Հայաստանի Հանրապետությունում առկա են գյուղատնտեսական մշակաբույսերի ցանքատարածությունների ընդլայնման և միջին բերքատվության բարձրացման մեծ հնարավորություններ, ուստի անհրաժեշտ է հնարավորինս խթանել ըստ մշակության առավել նպաստավոր տարածաշրջանների որոշ մշակաբույսերի ցանքերի իրականացումը և ագրոտեխնիկական սահմանված միջոցառումների ու արդիական տեխնոլոգիաների կիրառման շնորհիվ արտադրողականության բարձրացումը՝ նպաստելով նաև բնական ռեսուրսների արդյունավետ օգտագործմանը։
3. 2024-2025 թվականներին հացահատիկային, հատիկաընդեղեն մշակաբույսերի, լոլիկի, կարտոֆիլի և բազմամյա խոտաբույսերի (առվույտ, կորնգան) համախառն արտադրանքի ավելացումն ապահովելու համար անհրաժեշտ է հացահատիկային և հատիկաընդեղեն մշակաբույսերի ցանքատարածությունները յուրաքանչյուր տարի ավելացնել շուրջ 28 000 հեկտարով (աշնանացան ցորենը՝ 15 000 հեկտարով, գարնանացան հացահատիկային մշակաբույսերը` 11 000 հեկտարով, որից եգիպտացորենը` 1000 հեկտարով, հատիկաընդեղեն մշակաբույսերը` 2000 հեկտարով), կարտոֆիլինը՝ 1300 հեկտարով, լոլիկինը` 1000 հեկտարով, բազմամյա խոտաբույսերինը` 2000 հեկտարով (առվույտը` 1300 հեկտարով, իսկ կորնգանը` 700 հեկտարով) և մշակությունն իրականացնել կիրառելով արդյունավետ տեխնոլոգիաներ։
4. Արտադրողականության բարձրացման նպատակով նախատեսվում է ոռոգման արդիական համակարգերի կիրառման (միայն Հայաստանի Հանրապետության Արարատի, Արմավիրի մարզերում լոլիկի, կարտոֆիլի, առվույտի մշակության դեպքում, Արագածոտնի մարզի Աշտարակ համայնքում` լոլիկի, առվույտի մշակության դեպքում, Արագածոտնի մարզի Թալին համայնքի Արագածավան, Արտենի, Լուսակն, Գետափ բնակավայրերում՝ լոլիկի, կարտոֆիլի և առվույտի մշակության դեպքում), հավաստագրված սերմերով (տնկանյութով) կամ դրանց սածիլներով ցանքի կամ տնկման իրականացման դեպքում ըստ մշակաբույսերի և դրանց մշակության մակերեսի փոխհատուցել մեկ հեկտարի հաշվով կատարվող մշակության ծախսերի մինչև 30 տոկոսը (հացահատիկային մշակաբույսերի (բացառությամբ` եգիպտացորենի) մշակության համար կատարվող ծախսերի 28.5 տոկոսը, հատիկաընդեղեն մշակաբույսերի և եգիպտացորենի մշակության համար` 30 տոկոսը, կարտոֆիլի և լոլիկի համար՝ 10 տոկոսը, բազմամյա խոտաբույսերի համար` 15 տոկոսը)։
5. Բուսաբուծության աջակցության ծրագրի (այսուհետ՝ Ծրագիր) նպատակն է հացահատիկային, հատիկաընդեղեն, բանջարային մշակաբույսերի, կարտոֆիլի և բազմամյա խոտաբույսերի ցանքատարածությունների ընդլայնման, դրանց մշակության արդյունավետության բարձրացման, համախառն արտադրանքի ավելացման միջոցով բարձրացնել պարենային ապահովվածության մակարդակը, ինչպես նաև բարելավել գյուղատնտեսական նշանակության հողերի որակական հատկանիշները և կիրառել ջրախնայող տեխնոլոգիաներ։
6. Ծրագիրը նախատեսվում է իրականացնել 2024-2025 թվականներին և այն կընդգրկի Հայաստանի Հանրապետության բոլոր մարզերը։

7․ Ծրագրի մասնակիցներն են՝

1) Հայաստանի Հանրապետության էկոնոմիկայի նախարարությունը (այսուհետ՝ նախարարություն).

2) Հայաստանի Հանրապետության մարզպետների աշխատակազմերը (այսուհետ՝ մարզպետի աշխատակազմ).

3) Հայաստանի Հանրապետության համայնքները (այսուհետ՝ համայնք).

4) գյուղատնտեսությունում տնտեսավարողները՝ ֆիզիկական և իրավաբանական անձինք, անհատ ձեռնարկատերեր (այսուհետ՝ շահառու), ընդ որում միևնույն ֆիզիկական անձը և անհատ ձեռնարկատերը միաժամանակ չի կարող հանդիսանալ ծրագրի շահառու։

8. Ծրագրի շահառու կարող է հանդիսանալ մինչև 100 հա (ներառյալ) մակերեսով N 1

աղյուսակում ներառված մշակաբույսերի՝ գյուղատնտեսական նշանակության հողերի վրա մշակություն իրականացնող տնտեսավարողը, ընդ որում, ծրագրի շրջանակում յուրաքանչյուր շահառուի կողմից մշակվող ցանքատարածությունների հանրագումարը չի կարող գերազանցել 100 հա-ը, իսկ միևնույն հողամասի նկատմամբ համասեփականատերերի առկայության դեպքում ծրագրից կարող է օգտվել համասեփականատերերից միայն մեկը։

9․ Ծրագիրն իրականացվում է հետևյալ հիմնական պայմաններով՝

1. ծրագրի շրջանակներում խթանվում է N 1 աղյուսակում նշված մշակաբույսերի տեսակների մշակությունը, որը պետք է իրականացվի N 1 աղյուսակում սահմանված Հայաստանի Հանրապետության համապատասխան մարզի (համայնքի) տարածքում, ընդ որում 2024 թվականին ծրագրի շահառու հանդիսացած անձը 2025 թվականին ևս կարող է հանդիսանալ ծրագրի շահառու, սակայն ցանքաշրջանառության իրականացման համար միևնույն շահառուի կողմից միևնույն հողատարածքում 2024 թվականին հացահատիկային, հատիկաընդեղեն մշակաբույսերից որևէ մեկը, եգիպտացորեն, կարտոֆիլ և լոլիկ մշակելու դեպքում 2025 թվականին պարտադիր պետք է կատարվի հերթափոխ (հաստատվում է համայնքի ղեկավարի տեղեկանքով)` N 1 աղյուսակում նշված մեկ այլ խմբի կամ տեսակի մշակաբույսով:
2. յուրաքանչյուր շահառու Հայաստանի Հանրապետության համապատասխան մարզում կարող է իրականացնել մի քանի տեսակի մշակաբույսերի ցանք,
3. գարնանացան հացահատիկային մշակաբույսերի և բազմամյա խոտաբույսերի ցանքը պարտադիր պետք է կատարվի մինչև տվյալ տարվա հունիսի 1-ը (բացառությամբ՝ գարնանացան հացահատիկային մշակաբույսերի ցանքը Ամասիա համայնքի վերին ենթաշրջանում (նախկին Արփի համայնք) պետք է կատարվի մինչև տվյալ տարվա հունիսի 10-ը, իսկ եգիպտացորենի ցանքը Արարատի և Արմավիրի մարզերում պետք է կատարվի մինչև տվյալ տարվա հուլիսի 30-ը), հատիկաընդեղեն մշակաբույսերինը՝ մինչև տվյալ տարվա հունիսի 10-ը, իսկ աշնանացան ցորենինը՝ մինչև տվյալ տարվա դեկտեմբերի 15-ը, որոնց հսկողությունը իրականացնում են համայնքները։
4. անհրաժեշտության դեպքում, ծրագրի պայմանների և պահանջների վերաբերյալ շահառուներին նախարարության կողմից կարող է տրամադրվել անվճար խորհրդատվություն, միաժամանակ ըստ մշակաբույսերի անհրաժեշտ ագրոտեխնիկական միջոցառումների մասին խորհրդատվություն ներկայացված է NN 2, 3, 4, 5, 6 և 7 աղյուսակներում.
5. յուրաքանչյուր տարի յուրաքանչյուր շահառուի հաշվով տրամադրվող փոխհատուցման գումարի առավելագույն հանրագումարը չի կարող գերազանցել 20,0 մլն ՀՀ դրամ գումարը (հաշվի առնելով Ծրագրով սահմանված մեկ հեկտարի հաշվով առավելագույն փոխհատուցման գումարը՝ 200 000 ՀՀ դրամ),
6. ծրագրի շրջանակներում թույլտարվում է խառը ցանքերի իրականացումը, ընդ որում փոխհատուցումը տրամադրվում է հացահատիկային մշակաբույսերի համար նախատեսված փոխհատուցվող գումարի հաշվով,
7. ծրագրի շահառուները նույն հողամասի վրա գյուղատնտեսական մշակաբույսերի մշակության նպատակով կարող են օգտվել նաև պետական աջակցության ծրագրի շրջանակներում ոռոգման արդիական համակարգերի ներդրման համար նախատեսված աջակցությունից, սակայն միևնույն հողատարածքում միևնույն մշակաբույսի մշակության համար չեն կարող օգտվել պետական աջակցության այլ ծրագրերից։

10․ Յուրաքանչյուր շահառուի կողմից կատարված ծախսերի մինչև 30 տոկոս փոխհատուցման գումարը հաշվարկվում է՝ ելնելով տվյալ մշակաբույսի ցանքատարածության մեկ հեկտար մակերեսի համար կատարվող միջին շուկայական ընդհանուր ծախսերի նախատեսված գումարից (հաշվարկման համար հիմք են հանդիսանում Հայաստանի Հանրապետության մարզերից հարցումների արդյունքում ճշտված հանրապետության միջին շուկայական գները)․

1. հացահատիկային մշակաբույսերի յուրաքանչյուր 1 հեկտար մակերեսի վրա մշակության ծախսերը կազմում են մինչև 350 հազ․ ՀՀ դրամ, բացառությամբ՝ եգիպտացորենի համար ՝ 600 հազ․ ՀՀ դրամ,
2. հատիկաընդեղեն մշակաբույսերի յուրաքանչյուր 1 հեկտար մակերեսի վրա մշակության ծախսերը կազմում են մինչև՝ 500 հազ․ ՀՀ դրամ,
3. լոլիկի յուրաքանչյուր 1 հեկտար մակերեսի վրա մշակության ծախսերը կազմում եմ մինչև՝ 2,0 մլն ՀՀ դրամ,
4. կարտոֆիլի յուրաքանչյուր 1 հեկտար մակերեսի վրա մշակության ծախսերը կազմում են՝ մինչև 1,7 մլն․ ՀՀ դրամ,
5. բազմամյա խոտաբույսերից առվույտի յուրաքանչյուր մեկ հեկտար մակերեսի վրա առաջին տարվա մշակության ծախսերը կազմում են 650 հազ. ՀՀ դրամ, իսկ կորնգանի համար` 500 հազ. ՀՀ դրամ։

11․ Փոխհատուցումը տրամադրվում է հետևյալ սահմանաչափերով՝

1. հացահատիկային մշակաբույսերի մշակության յուրաքանչյուր 1 հեկտար մակերեսի համար՝ 100 000 ՀՀ դրամ, բացառությամբ՝ եգիպտացորենի համար՝ 180000 ՀՀ դրամ
2. հատիկաընդեղեն մշակաբույսերի մշակության յուրաքանչյուր 1 հեկտար մակերեսի համար՝ 150 000 ՀՀ դրամ,
3. լոլիկի մշակության յուրաքանչյուր 1 հեկտար մակերեսի համար՝ 200 000 ՀՀ դրամ,
4. կարտոֆիլի մշակության յուրաքանչյուր 1 հեկտար մակերեսի մշակության համար՝ 170 000 ՀՀ դրամ,
5. առվույտի մշակության յուրաքանչյուր 1 հեկտար մակերեսի մշակության համար՝ 100 000 ՀՀ դրամ, իսկ կորնգանի համար` 70 000 ՀՀ դրամ։

12․ Շահառուները մինչև ցանքի իրականացումը Ծրագրին մասնակցելու նպատակով դիմում են համայնքի կամ բնակավայրի վարչական ղեկավարին՝ դիմումում նշելով մշակվող (նախատեսվող) մշակաբույսի տեսակը, սորտերը, ցանքատարածության վայրը, մակերեսը, բանկային հաշվեհամարը։

13․ Հայաստանի Հանրապետության Արարատի և Արմավիրի մարզերում, ինչպես նաև Արագածոտնի մարզի Աշտարակ համայնքում համայնքի կամ բնակավայրի վարչական ղեկավարը հիմք ընդունելով մոնիթորինգի արդյունքում տրված բացասական եզրակացությունը՝ տվյալ հողատարածքում արդիական ոռոգման համակարգի բացակայության դեպքում պայմանագիր չի կնքում։

14. Դիմումին կից թղթային եղանակով շահառուն ներկայացնում է նաև՝

1) անձը հաստատող փաստաթղթի պատճենը.

2) անշարժ գույքի (գյուղատնտեսական նշանակության հողի) նկատմամբ սեփականության իրավունքը հավաստող պետական գրանցման վկայականի պատճենը, պայմանագրային հիմունքներով առնվազն երկու տարի ժամկետով վարձակալության (ենթավարձակալության) կամ օգտագործման դեպքում՝ նաև նոտարական կարգով վավերացված այդ պայմանագրի պատճենը, կամ համայնքի կամ բնակավայրի վարչական ղեկավարի կողմից տրված տեղեկանքը՝ գյուղատնտեսական նշանակության հողը շահառուի կողմից փաստացի օգտագործվելու վերաբերյալ (տեղեկանքում պարտադիր նշվում է շահառուի կողմից փաստացի օգտագործվող հողամասի կադաստրային ծածկագիրը, 2025 թվականին կրկնակի ծրագրի շահառու հանդիսանալու դեպքում` 2024 թվականին տվյալ հողատարածքում մշակված մշակաբույսի վերաբերյալ տեղեկատվություն),

3) համաձայնագիր՝ ծրագրի շրջանակում շահառուի մասին տեղեկությունները նախարարությանը կամ պետական կառավարման համակարգի այլ մարմնին փոխանցելու մասին,

4) հայտարարություն (հայտարարության ձևաչափը սահմանվում է համայնքի կողմից)՝ միևնույն հողակտորի վրա նույն նպատակի համար պետական օժանդակության այլ ծրագրերից (բացառությամբ՝ ոռոգման արդիական համակարգերի ներդրման համար նախատեսված աջակցության ծրագրերից) օգտվելու անհնարինության մասին տեղեկացված լինելու վերաբերյալ։

15. Բնակավայրի վարչական ղեկավարը դիմումը ստանալուց հետո 10 աշխատանաքային օրվա ընթացքում փոխանցում է համայնք, իսկ համայնքի ղեկավարը դիմումը (նաև բնակավայրի վարչական ղեկավարին դիմած շահառուների դիմումները) ստանալուց հետո 20 աշխատանքային օրվա ընթացքում շահառուի հետ կնքում է ծրագրի մասնակցության պայմանագիր (այսուհետ՝ պայմանագիր), ստեղծում շահառուների շտեմարան: 14-րդ կետով սահմանված փաստաթղթերից որևէ մեկը չներկայացնելու կամ դրանք թերի ներկայացնելու պարագայում պայմանագիր չի կնքվում, որի մասին համայնքի ղեկավարը առավելագույնը 10 աշխատանքային օրվա ընթացքում գրավոր տեղեկացնում է շահառուին։

16․ Պայմանագիրը կնքվում է մեկ տարի ժամկետով, որի օրինակելի ձևը հաստատվում է Հայաստանի Հանրապետության էկոնոմիկայի նախարարի հրամանով և սույն որոշումն ուժի մեջ մտնելուց հետո 20 աշխատանքային օրվա ընթացքում հրապարակվում նախարարության կայքում։ Պայմանագրում ամրագրվում է դրույթ՝ հողամասի կադաստրային ծածկագրի, մշակաբույսի տեսակ(ներ)ի, սորտ(եր)ի կատարվելիք ցանքատարածության մակերեսի, արդիական ոռոգման համակարգի առկայության (պարտադիր Հայաստանի Հանրապետության Արարատի և Արմավիրի մարզերի և Արագածոտնի մարզի Աշտարակի տարածաշրջանի դեպքում) վերաբերյալ, ընդ որում, պայմանագրում ամրագրվածից պակաս կատարված ցանքի դեպքում, փոխհատուցումը կտրամադրվի համայնքի կողմից իրականացված մոնիթորինգի արդյունքով պարզված փաստացի կատարված ցանքի դիմաց։

17. Շահառուները մինչև տվյալ մշակաբույսի բերքահավաքից առավելագույնը 2 ամիս առաջ փոխհատուցում ստանալու նպատակով թղթային եղանակով դիմում են համայնքի կամ բնակավայրի վարչական ղեկավարին՝ դիմումում նշելով փաստացի առկա ցանքատարածության տեղը, մակերեսը։ Դիմումին կից ներկայացնում են սերմերի հավաստագրերի պատճենները և սերմերի պարկերի պիտակների կամ փաթեթների բնօրինակները (սածիլների ձեռք բերման դեպքում՝ լոլիկի սերմի հավաստագիրը և սերմի փաթեթների բնօրինակները)։ Անհրաժեշտության դեպքում շահառուից կարող են պահանջվել լրացուցիչ այլ փաստաթղթեր։

18. Համայնքի ղեկավարը ծրագրի 15-րդ կետում նշված դիմումի և փաստաթղթերի պատճենները 10 աշխատանքային օրվա ընթացքում ներկայացնում է մարզպետի աշխատակազմ։

19. Համայնքի ղեկավարի հրամանով ստեղծված հանձնաժողովի (այսուհետ՝ հանձնաժողով) կողմից իրականացվում է համատարած մոնիթորինգ՝ մինչև տվյալ մշակաբույսի բերքահավաքը։ Մոնիթորինգի իրականացման կարգը մշակում և հաստատում է նախարարությունը և մինչև տվյալ տարվա ապրիլի 20-ը տրամադրում համայնքին և մարզպետարան։

20.Հանձնաժողովը ծրագրի շրջանակներում կատարված ցանքատարածություններում մոնիթորինգն իրականացնելուց հետո 15 աշխատանքային օրվա ընթացքում ամփոփում է իր կողմից իրականացված մոնիթորինգի արդյունքները և մոնիթորինգի դրական եզրակացությամբ շահառուների վերաբերյալ տեղեկատվությունը ներկայացնում է նախարարություն՝ նախարարության կողմից մշակված ու հաստատված համայնքին և մարզպետի աշխատակազմին տրամադրված ձևաչափով։

21. Մարզպետի աշխատակազմը, մշակաբույսի ցանքատարածություններում մինչև բերքահավաքը նախարարության կողմից սահմանված կարգով իրականացնում է ընտրանքային մոնիթորինգ, ընդ որում, մոնիթորինգի ընդգրկելիության նվազագույն շեմը պետք է կազմի մարզի շահառուների թվի առնվազն 15 %-ը։

22. Մարզպետի աշխատակազմը մոնիթորինգից հետո առավելագույնը 1 ամսվա ընթացքում ամփոփում է իր կողմից իրականացված ընտրանքային մոնիթորինգի արդյունքները և ներկայացնում է նախարարություն՝ ծրագրի 20-րդ կետով նախատեսված ձևաչափով։

23. Նախարարությունն ամփոփում է ծրագրի 21-րդ կետով նշված տեղեկատվությունը և մոնիթորինգի արձանագրությունները՝ դրանք ստանալուց հետո 25 աշխատանքային օրվա ընթացքում, որի արդյունքում ի հայտ եկած անճշտությունների դեպքում վերադարձվում է համայնքին՝ առավելագույնը 20 աշխատանքային օրվա ընթացքում թերությունները շտկելու և կրկին դիմում ներկայացնելու նպատակով կամ փոխհատուցման համար նախատեսված գումարները փոխանցում համայնքների հաշվեհամարներին, ընդ որում տվյալ տարվա ընթացքում ներկայացված փաստաթղթերի հիման վրա փոխհատուցման համար նախատեսված գումարները փոխանցվում են համայնքների հաշվեհամարներին մինչև տվյալ տարվա նախավերջին աշխատանքային օրը ներառյալ, իսկ աշնանացան հացահատիկային մշակաբույսերի դեպքում՝ մինչև տվյալ տարվան հաջորդող տարվա հունիսի 1-ը։

24. Համայնքները ծրագրի 23-րդ կետով նախատեսված գումարները ստանալուց հետո 10 աշխատանքային օրվա ընթացքում փոխանցում են շահառուների բանկային հաշվեհամարներին և 15 աշխատանքային օրվա ընթացքում նախարարություն են ներկայացնում վճարման ցուցակները և վճարումները հավաստող փաստաթղթերը։

25. Մարզպետարանի կողմից ներկայացված մոնիթորինգի բացասական արդյունքների առկայության դեպքում (ծրագրի պայմանների կամ 15-րդ կետում նշված պայմանագրի դրույթների խախտում), տվյալ պայմանագրի շրջանակում փոխհատուցման գումար չի տրամադրվում, իսկ տրամադրված լինելու դեպքում նախարարության կողմից համայնքին ներկայացվում է պետական բյուջե հետվերադարձման պահանջ շահառուին փոխհատուցված (համայնքին գումարը հետ է վերադարձնում շահառուն) գումարների մասով։

26․ Հետվերադարձման պահանջ ներկայացվելու դեպքում շահառուի կողմից համայնքին 1-ամսյա ժամկետում գումարները չվճարելու պարագայում այն գանձվում է Հայաստանի Հանրապետության օրենսդրությամբ սահմանված կարգով։

27․ Նախարարությունը մինչև տվյալ տարվա նոյեմբերի 30-ը, իսկ աշնանացան հացահատիկային մշակաբույսերի համար՝ մինչև տվյալ տարվան հաջորդող տարվա օգոստոսի 10-ը ուսումնասիրում է համայնքների կողմից ծրագրի 24-րդ կետով ներկայացված փաստաթղթերը, և անճշտությունների առկայության դեպքում համայնքներին առաջարկվում է 10 աշխատանքային օրվա ընթացքում կատարել համապատասխան ճշգրտումներ ու տեղեկատվություն ներկայացնել նախարարություն։ Ճշգրտումից հետո շահառուներին չփոխանցված գումարները 1-ամսյա ժամկետում ենթակա են վերադարձման պետական բյուջե։

28. Նախարարությունը մինչև տվյալ տարվա նախավերջին աշխատանքային օրը ներառյալ, իսկ աշնանացան ցորենի դեպքում՝ մինչև տվյալ տարվան հաջորդող տարվա հունիսի 1-ը մոնիթորինգի իրականացման համար նախատեսված գումարները փոխհատուցված գումարի 3%-ի չափով փոխանցում է համայնքների հաշվեհամարներին։

29. Համայնքները մինչև տվյալ տարվա դեկտեմբերի 1-ը նախարարություն են ներկայացնում ամփոփ հաշվետվություն՝ ծրագրի շրջանակում ըստ մշակաբույսերի կատարված ցանքատարածությունների, միջին բերքատվության և համախառն բերքի վերաբերյալ։

30. Ծրագրի հնարավոր ռիսկերն են՝

1) շրջանառու միջոցների գների թանկացումները.

2) եղանակային անբարենպաստ պայմանների պատճառով բերքի կորուստը.

3) շահառուների կողմից պահանջված ագրոտեխնիկական միջոցառումների ոչ պատշաճ իրականացումը․

4) ոռոգման ջրի ոչ բավարար հասանելիությունը։

31. Ռիսկերի մեղմմանը միտված միջոցառումներն են՝

1)հացահատիկային մշակաբույսերի և կարտոֆիլի ցանքատարածությունների ապահովագրության հնարավորությունը.

2) ծրագրի վերաբերյալ տեղեկատվության հասանելիության ապահովումը և իրազեկվածության մակարդակի բարձրացումը.

3) շահառուների մասնագիտական կարողությունների բարելավումը՝ խորհրդատվության միջոցով.

4) մոնիթորինգի իրականացումը։

32. Ծրագրի ֆինանսական գնահատականը՝

1) ծրագրի ֆինանսավորումն իրականացվելու է Հայաստանի Հանրապետության պետական բյուջեից.

2) 2024 թվականին ծրագրի իրականացման նախնական գնահատված արժեքը կկազմի շուրջ 2.143 մլրդ ՀՀ դրամ, որի գնահատման համար հիմք են հանդիսացել ծրագրով նախատեսված հացահատիկային և հատիկաընդեղեն մշակաբույսերի շուրջ 13 000 հեկտար (գարնանացան հացահատիկային մշակաբույսերի` 11 000 հեկտար, որից եգիպտացորենի` 1000 հեկտար, հատիկաընդեղեն մշակաբույսերի` 2000 հեկտար), կարտոֆիլի՝ 1300 հեկտար, լոլիկի` 1000 հեկտար, բազմամյա խոտաբույսերի` 2000 հեկտար (առվույտի` 1300 հեկտար, իսկ կորնգանի` 700 հեկտար) մշակության համար փոխհատուցվող գումարները և համայնքներին մոնիթորինգի իրականացման համար տրվող գումարները (հաշվարկվել է փոխհատուցվող գումարի 3․0 %-ը` շուրջ 62․4 մլն դրամ): 2025 թվականի համար ծրագրի բյուջեն գնահատվել է շուրջ 3․688 մլրդ դրամ (1․5 մլրդ դրամ գումարը 2024 թվականի աշնանացան ցորենի մշակության համար), որի գնահատման համար հիմք են հանդիսացել 28 000 հեկտար հացահատիկային և հատիկաընդեղեն մշակաբույսերի (աշնանացան ցորենի՝ 15 000 հեկտար, գարնանացան հացահատիկային մշակաբույսերի` 11 000 հեկտար, որից եգիպտացորենի` 1000 հեկտար, հատիկաընդեղեն մշակաբույսերի` 2000 հեկտար), կարտոֆիլի՝ 1300 հեկտար, լոլիկի` 1000 հեկտար, բազմամյա խոտաբույսերի` 2000 հեկտար (առվույտի` 1300 հեկտար, իսկ կորնգանի` 700 հեկտար) մշակության համար փոխհատուցվող գումարները և համայնքներին մոնիթորինգի իրականացման համար տրվող գումարները (հաշվարկվել է փոխհատուցվող գումարի 3․0 %-ը` շուրջ 107․4 մլն դրամ): 2026 թվականին ծրագրի բյուջեն կկազմի շուրջ 1․545 մլրդ ՀՀ դրամ, որի գնահատման համար հիմք են հանդիսացել 2025 թվականին 15 000 հա աշնանացան ցորենի մշակության համար փոխհատուցվող գումարները (1,5 մլրդ ՀՀ դրամ) և համայնքներին մոնիթորինգի իրականացման համար տրվող գումարները (հաշվարկվել է փոխհատուցվող գումարի 3․0 %-ը` շուրջ 45 մլն դրամ):

3) Ծրագրի առաջիկա տարիների ֆինանսավորումը կիրականացվի յուրաքանչյուր բյուջետային գործընթացի շրջանակում բյուջետային հայտերի հիման վրա՝ տարեկան փաստացի բյուջեով նախատեսված կամ առկա ֆինանսական միջոցների չափով տվյալ տարվա համար անհրաժեշտ չափով գումար հատկացնելու միջոցով.

4) հաշվի առնելով, որ ծրագրի շրջանակում հանրապետությունում ըստ մշակաբույսերի ցանքատարածությունների մակերեսի սահմանափակում նախատեսված չէ՝ ցանքատարածությունների մակերեսը կարող է գերազանցել ծրագրի շրջանակում գնահատված մակերեսը։

33. Ծրագրի իրականացումից 2024-2025 թվականներին ակնկալվում են հետևյալ արդյունքները՝

1. մշակվող վարելահողերի տարածքները կավելանան 64 600 հեկտարով, հացահատիկային և հատիկաընդեղեն մշակաբույսերի ցանքատարածությունները կավելանան 56000 հեկտարով (աշնանացան հացահատիկային մշակաբույսերը՝ 30 000 հեկտարով, գարնանացան հացահատիկային մշակաբույսերը` 20 000 հեկտարով, որից եգիպտացորենը` 2000 հեկտարով, հատիկաընդեղեն մշակաբույսերը` 4000 հեկտարով), լոլիկինը՝ 2000 հեկտարով, կարտոֆիլինը՝ 2600 հեկտարով, բազմամյա խոտաբույսերինը` 4000 (առվույտը` 2600 հեկտարով, իսկ կորնգանը` 1400 հեկտարով) հեկտարով,
2. հացահատիկային և հատիկաընդեղեն մշակաբույսերի համախառն արտադրանքը կավելանա՝ շուրջ 116 480 տոննայով, բանջարային մշակաբույսերինը՝ շուրջ 73 200 տոննայով, կարտոֆիլինը՝ շուրջ 50 440 տոննայով, բազմամյա խոտաբույսերինը` շուրջ 22 280 տոննայով,
3. արտահանման ծավալների ավելացում,
4. ինքնարժեքի նվազում՝ արտադրության արդյունավետության բարձրացման հաշվին,
5. շահառուների եկամուտների ավելացում, մրցունակության մակարդակի բարձրացում:

Աղյուսակ N 1

**Ըստ Հայաստանի Հանրապետության մարզերի մշակաբույսերի տեսակների մշակությունը**

|  |  |
| --- | --- |
| **Հայաստանի Հանրապետության մարզը** | **Մշակաբույսը** |
|
| Արագածոտն (բացառությամբ՝ Աշտարակ համայնք) | Հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար) |
| կարտոֆիլ |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| առվույտ, կորնգան |
| Արագածոտնի մարզի Աշտարակ համայնք | լոլիկ  |
| հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար, եգիպտացորեն) |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| առվույտ, կորնգան |
| Արագածոտնի մարզի Թալին համայնքի Արագածավան, Արտենի, Լուսակն, Գետափ բնակավայրեր | լոլիկ  |
| հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար, եգիպտացորեն) |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| առվույտ, կորնգան |
| կարտոֆիլ  |
| Արմավիր | լոլիկ  |
| հացահատիկային մշակաբույսեր (աշնանացան ցորեն, գարնանացան գարի) |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| եգիպտացորեն |
| կարտոֆիլ (վաղահաս) |
| առվույտ |
| Արարատ | լոլիկ  |
| հացահատիկային մշակաբույսեր (աշնանացան ցորեն, գարնանացան գարի) |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| կարտոֆիլ (վաղահաս) |
| առվույտ |
| Գեղարքունիք | հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար) |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| կարտոֆիլ |
| առվույտ, կորնգան |
| Լոռի  | հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար) |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| կարտոֆիլ |
| եգիպտացորեն |
| առվույտ, կորնգան |
| Կոտայք (բացառությամբ՝ Չարենցավան, Աբովյան և Եղվարդ համայնքներ) | հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար), |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| առվույտ, կորնգան |
| Կոտայքի մարզի Չարենցավան, Աբովյան և Եղվարդ համայնքներ | հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար) |
| հատիկաընդեղեն մշակաբույսեր (ոսպ, սիսեռ, լոբի, ոլոռ), |
| լոլիկ  |
| Շիրակ | հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար) |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| կարտոֆիլ |
| եգիպտացորեն |
| առվույտ, կորնգան |
| Սյունիք (բացառությամբ՝ Մեղրիի տարածաշրջանը) | հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար) |
| հատիկաընդեղեն մշակաբույսեր (ոսպ, սիսեռ, լոբի, ոլոռ), |
| կարտոֆիլ |
| առվույտ, կորնգան |
| Վայոց ձոր | հացահատիկային մշակաբույսեր (աշնանացան ցորեն, գարնանացան ցորեն և գարի, վարսակ, հաճար) |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| առվույտ, կորնգան |
| Տավուշ | հացահատիկային մշակաբույսեր (աշնանացան ցորեն, գարնանացան գարի, հաճար) |
| հատիկաընդեղեն մշակաբույսեր (ոսպ, սիսեռ, լոբի, ոլոռ) |
| եգիպտացորեն |
| լոլիկ  |
| առվույտ |
| կարտոֆիլ |

Աղյուսակ N 2

**Հացահատիկային մշակաբույսերի մշակության համար կատարվող աշխատանքները**

|  |  |
| --- | --- |
| **Աշխատանքի անվանում** | **Ագրոտեխնիկական պահանջներ** |
| Երեսվար | 13-15 սմ խորությամբ |
| Հիմնական պարարտացում | Գոմաղբ,Ֆոսֆորական, կալիումական պարարտանյութ\* |
| Խորը վար | 25-27 սմ խորությամբ |
| Հողի նախացանքայինմշակություն | Կուլտիվացիա | 10-12 սմ խորությամբ |
| հարթեցում | Հարթեցում (գլանակում) |
| Ցանք | 180-300 կգ\* |
| Ոռոգում | - |
| Պայքարհիվանդությունների,վնասատուների և մոլախոտային դեմ | Սրկսումները կատարել հետևելով եղանակային պայմաններին, ինչպես նաև օգտագործել աճի խթանիչներ |
| Սնուցում  | Ազոտական պարարտանյութ |
| Բերքահավաք | Հատիկի լրիվ հասունացման փուլ |

\* 180-220կգ գարնանցան գարի

\* 250 – 300 կգ աշնանացան ցորեն

\* Հաշվի առնելով տվյալ հողամասի ագրոքիմիական կազմը և ըստ դրա պարարտացնել

Աղյուսակ N 3

**Եգիպտացորենի մշակության համար կատարվող աշխատանքները**

|  |  |
| --- | --- |
| **Աշխատանքի անվանում** | **Ագրոտեխնիկական պահանջներ** |
| Երեսվար | 15-20սմ խորությամբ |
| Հիմնական պարարտացում | Գոմաղբ,ՖոսֆորականԿալիումական պարարտանյութ \* |
| Խոր վար | 25-27 սմ խորությամբ |
| Հողի նախացանքայինմշակություն | Կուլտիվացիա (2 անգամ) | 10-12 սմ խորությամբ |
| 10-12 սմ խորությամբ ազոտական 100կգ + կրկնակի սուպերֆոսֆատ 65կգ |
| հարթեցում | Հարթեցում (գլանակում) |
| Ցանքս | 70x30 սխեմայով, 20 կգ ցանքի նորմայով, 6-8 սմ խորությամբ |
| Ոռոգում | - |
| Միջշարային մշակություն (2 անգամ)+ սնուցում | ազոտական պարարտանյութ |
| Պայքարհիվանդությունների,վնասատուների և մոլախոտային բուսականության դեմ | 3-4 անգամ |
| Բերքահավաք | Հատիկի լրիվ հասունացման փուլ |

\*Հաշվի առնելով տվյալ հողամասի ագրոքիմիական կազմը և ըստ դրա պարարտացնել

Աղյուսակ N 4

**Հատիկաընդեղեն մշակաբույսերի մշակության համար կատարվող աշխատանքները**

|  |  |
| --- | --- |
| **Աշխատանքի անվանումը** | **Ագրոտեխնիկական պահանջներ** |
|
| Երեսվար  | 13-15 սմ խորությամբ |
| Հիմնական պարարտացում | Գոմաղբ ֆոսֆորական, կալիումական պարարտանյութ\* |
| Խորը վար | 25-30 սմ խորությամբ |
| Հողի նախացանքայինմշակություն | Կուլտիվացիա 10-12 սմ խորությամբ |
| Ցանք | - |
| Ոռոգում | - |
| Միջշարային տարածքների 1-ինկուլտիվացիա | 10-12 սմ խորությամբ |
| Միջշարային տարածքների2-րդ կուլտիվացիա | 8-10 սմ խորությամբ |
| Սնուցում  | ազոտական պարարտանյութ |
| Քաղհան փխրեցում (ձեռքով) | - |
| Պայքար հիվանդությունների,վնասատուների և մոլախոտային բուսականության դեմ | 2-3 անգամ |
| Բերքահավաք | - |

\* Հաշվի առնելով տվյալ հողամասի ագրոքիմիական կազմը և ըստ դրա պարարտացնել

Աղյուսակ N 5

**Լոլիկի մշակության համար կատարվող աշխատանքները**

|  |  |
| --- | --- |
| **Աշխատանքի անվանում** | **Ագրոտեխնիկական պահանջները** |
| Երեսվար | 13-15 սմ խորությամբ |
| Հիմնական պարարտացում | Գոմաղբ ֆոսֆորական, կալիումական Պարարտանյութ\* |
| Խորը վար | 25-27 սմ խորությամբ |
| Հողի նախացանքայինմշակություն | Կուլտիվացիա | 10-12 սմ |
| Ակոսների ձևավորում | Միջշարային հեռաորությունը՝ 70սմ, միջբուսային հեռավորությունը՝ 40-50սմ |
| Սածիլման աշխատանքներ | - |
| Սնուցում | NPK պարարտանյութ |
| Ոռոգում | - |
| Միջշարային տարածություններիքաղհան-փխրեցում | Բանվորական ուժ |
| Պայքար հիվանդությունների,վնասատուների և մոլախոտային բուսականության դեմ | 5-6 անգամ |
| Բերքահավաք | - |

\* Հաշվի առնելով տվյալ հողամասի ագրոքիմիական կազմը և ըստ դրա պարարտացնել

Աղյուսակ N 6

**Կարտոֆիլի մշակության համար կատարվող աշխատանքները**

|  |  |
| --- | --- |
| **Աշխատանքի անվանումը** | **Ագրոտեխնիկական պահանջները** |
| Երեսվար | 13-15 սմ խորությամբ |
| Հիմնական պարարտացում՝ | Գոմաղբ, ազոտական ֆոսֆորականկալիումական պարարտանյութ\* |
| Խորը վար | 25-30 սմ խորությամբ |
| Հողի նախացանքայինմշակություն | Կուլտիվացիա 10-12 սմ խորությամբ |
| Ցանք | 3.5 - 4 տ |
| Ոռոգում | - |
| Կուլտիվացիա | - |
| Սնուցում | NPK պարարտանյութ, |
| Բուկլից տրակտորով | - |
| Պայքար հիվանդությունների,վնասատուների և մոլախոտային բուսականության դեմ | 3-4 անգամ |
| Բերքահավաք | - |

Աղյուսակ N 7

Առվույտի և կորնգանի (1-ին տարվա) մշակության համար կատարվող աշխատանքները

|  |  |
| --- | --- |
| **Աշխատանքի անվանումը** | **Ագրոտեխնիկական պահանջներ** |
| երեսվար | 15-20 սմ խորությամբ |
| Պարարտացում(օրգանական պարարտանյութ) | Գոմաղբ 20-25 տոննա |
| Խոր վար | 25-30 սմ խորությամբ |
| Հողի նախացանքայինմշակություն | Կուլտիվացիա | 10-12 սմ խորությամբ |
| Տափանում,հարթեցում | Հարթեցում (գլանակում) |
| Ցանքս | առվույտ | 20-25 կգ |
| կորնգան | 150-170 կգ |
| Ոռոգում | - |
| Պայքարհիվանդություններիև վնասատուներիդեմ | - |
| Բերքահավաք | առվույտ | Բույսի բարձրությունը 15-20 սմ |
| կորնգան |
| Հակավորում | - |
| Հակի բարձումև բեռնաթափում | - |